Bank d'Argeno nacionalinis parkas
Bank d’Argeno nacionalinis parkas (pranc. Parc National du Banc d'Arguin) – nacionalinis parkas Mauritanijos vakarinėje pakrantėje tarp Nuakšoto ir Nuadibu. Nacionalinis parkas įkurtas 1978 m. Jo teritorija yra 12000 km². Šis parkas yra pagrindinė perėjimo vieta migruojantiems paukščiams. Čia gausu įvairių paukščių rūšių, tarp jų sutinkami flamingai, pelikanai, žuvėdros, plačiasnapiai bėgikai. Dauguma perėjimo vietų yra smėlėtose pakrantėse, tarp jų ir Tidros, Niroumi, Nairo ir Kijji salose. Aplink esančiame vandenyje yra gausu žuvų. Tai turtingiausias žuvimi Vakarų Afrikos regionas. 1989 m. Bank d’Argeno nacionalinis parkas buvo įtrauktas į UNESCO Pasaulio paveldo sąrašą, norint išsaugoti unikalią gamtą, atskrendančius žiemoti vandens paukščius ir išlaikyti žuvų įvairovę.